Publication: Magyar Közlöny
Issue: MK-2011-74 (Year: 2011, Number: 74)
Era: contemporary
Section: a magánháztartásban vagy a gyermekek védelmérõl és a gyámügyi igazgatásról szóló 1997. évi XXXI. törvény
Paragraph Index: 1025

(1) E rendelet alkalmazásában 1. alapanyag: a vendéglátó-ipari termékek elõállításához szükséges gomba, növényi, állati, illetve ásványi eredetû élelmiszer, ideértve az ivóvizet, az ásványvizet, és a szikvizet, valamint a vendéglátó által elõállított félkész termékeket; 2. bázishely: mozgóbolt vendéglátó létesítményként történõ mûködtetése, illetve a létesítményen kívüli árusítás esetén a tevékenység végzésének megfelelõ raktározási, elõkészítési, mosogatási feltételeket (élelmiszer, eszköz, edény) biztosító hely vagy helyiség; 3. befejezõ konyha: olyan fõzõkonyha, amely az alapanyagok tárolásához és elõkészítéséhez nem, vagy csak korlátozottan rendelkezik feltételekkel, azokat számára más létesítmény(ek) biztosítja(ák), ezért az adottságainak megfelelõ mértékû raktározást és nyersanyag elõkészítést végezhet; 4. biztonságos hõkezelés: az a hõkezelési eljárás, amely legalább 2 percen át tartó 72 °C-os maghõmérsékletet, vagy az étel minden pontján legalább 75 °C-t biztosít; 5. cukrászati készítmény: élelmiszer összetevõkbõl, cukrászati technológiával elõállított vendéglátó-ipari termék, ideértve a vendéglátás keretében elõállított fagylaltot is; 6. elejtett vad elõkészítése: elejtett vad kültakarójának eltávolítása és zsigerelése; 7. elõkészítés: tisztítás, hámozás, felolvasztás, mosás, aprítás, fûszerezés, pácolás, panírozás munkafázisai, amelyek során az alapanyag szennyezõdését eltávolítják, és konyha, vagy fogyasztásra kész állapotba hozzák; 8. étel: alapanyagokból, illetve feldolgozott élelmiszerekbõl konyhatechnológiai mûveletek vagy azok részmûveletei útján készített, vagy közvetlen fogyasztásra kész élelmiszer, beleértve az italokat és a cukrászati készítményeket is; 9. ételkészítés: az elõkészített alapanyagokból, konyhatechnológiai mûveletekkel (különösen fõzés, párolás, sütés, sûrítés, lazítás, ízesítés, fûszerezés, formázás, hûtés, melegítés, adagolás) vagy azok részmûveleteivel közvetlen fogyasztásra alkalmas termék (a vendéglátás keretében készített cukrászati és hidegkonyhai készítményeket is beleértve) elkészítése;

Source: https://magyarkozlony.hu/hivatalos-lapok/82da21fea22507f96075b0cb3e4293d4b9f65462/dokumentumok/d3c824f8455f243b2d787d9241c755d4f90d60f0/letoltes